અમદાવાદ: બાળકોને ઉઠાવી જવાની ચાલી રહેલી અફવા વચ્ચે પોલીસે ત્વરિત કામગીરી કરીને એક નેપાળી મહિલા અને તેના બે બાળકોનો મિલાપ મહિલાના પતિ સાથે કરાવ્યો. મહિલા માનસિક બીમાર છે અને તે નેપાળી સિવાય અન્ય કોઈ ભાષા જાણતી નથી. તેના પતિએ તેને સારવાર માટે અમદાવાદ આવવાનું કહ્યું હતું. ત્યારે શનિવારે અમદાવાદ આવી રહેલી મહિલા નરોડા પાસેના નાના ચિલોડા સર્કલ પાસે ઉતરવાના બદલે ભૂલથી પ્રાંતિજ ઉતરી ગઈ.